T̃arraña sapa' att̃ot̃cha'ña e'ñe sechme'tyesanet . T̃arro'mar allohuen acheñenesha' ñeñt̃ e'ñe po'ñoc̈h cohuen acheñeneshar , ñetpa' añcha'ña orrtatyenet ñeñt̃ e'ñe cohuenare' . T̃arraña po'potantañ acheñenesha' ñeñt̃ po'ñoc̈h ama cohuenayaye , ñetñapa' añach orrtatyenet ñeñt̃ ama cohuenayaye . Ñeñt̃pa' atet̃cha' netma'ntacha . Ora allohuen ñeñt̃ e'ñe cohuenare' narmetsochec̈hnopa' pue'merpa'c̈ho'ña e'ñech cohuenare' . Ama't parrochapa' amach me'toña ñeñt̃ ama cohuenayaye . Añña po'pchañec̈hno narmetsochec̈hno ñeñt̃ ama cohuenayaye , pue'merpa'c̈ho'ña amach cohuenayaye . Ñeñt̃pa'c̈ho'ña ama't parrochapa' amach me'tenoña e'ñe cohuen . Ñam̃a yapa' e'ñe yeñoteñ ama't errot̃enapa' ama arrot̃eye' yet̃oquënoña llo'm ajchot̃ . Ñam̃a ama't errot̃enapa' ama arrot̃eye' yet̃oquënoña ap rrenagachot̃ . Ñeñt̃o'marña att̃oña yeñoteñ erra'tsent̃e' ñeñt̃ e'ñe cohuenare' narmetsoch , ñam̃a ñeñt̃ ama cohuenayaye ; pue'merot̃ña yechme'teñ . Ñam̃a allohuen narmetsochec̈hno ñeñt̃ ama cohuenaye' me'tyetsopa' a'mata'tueretcha' saprrotueretcha' tso .
